SENSEX
మార్కెట్లకు విదేశీ ఇన్వెస్టర్ల మద్దతు
ముంబై: ప్రపంచమార్కెట్లు ముందురోజు నష్టాల నుంచి కోలుకోవ డంతో దేశీయంగా కూడా ఇదే సెంటి మెంట్‌ పనిచేసి స్టాక్‌మార్కెట్లు లాభాల్లో ముగిసేం దుకు దోహదంచేసింది. విదేశీ ఇన్వెస్టర్లు దేశీయ స్టాక్‌ మార్కెట్లలో పెట్టుబడులకు దిగుతుండటంతో మార్కెట్లకు ప్రోత్సాహం లభిస్తోంది. దీనితో రెండు రోజుల నష్టాలకు బ్రేకులు పడుతూ లాభాలతోనే స్టాక్‌ మార్కెట్లు చివరివరకూ పటిష్టంగా కనిపిం చాయి. ట్రేడింగ్‌ముగిసే సమయానికి బిఎస్‌ఇ సెన్సె క్స్‌ 164పాయింట్లు లాభపడి 29,332 పాయింట్ల వద్ద స్థిరపడితే నిఫ్టీ 56 పాయింట్లు లాభపడి 9086 పాయింట్లవద్ద నిలిచింది. దీనివల్ల సాంకేతిక నిపుణులు కీలకంగా భావించే 9050 స్థాయికి ఎగు వన స్థిరపడినట్లయింది. ప్రపంచ పరిస్థితులు ఏ రకంగా ఉన్నా దేశీయ స్టాక్స్‌ పట్ల విదేశీ ఇన్వెస్టర్లు ఎక్కువ ఆసక్తిచూపించారు. రూ.1663 కోట్ల రూపాయల విలువై స్టాక్స్‌ కొనుగోలుచేసిన ఎఫ్‌ఐఐ లు బుధవారం నగదు విభాగంలోనే సుమారు 357కోట్ల వరకూ పెట్టుబడులు పెట్టారు.
ఇటీవలి వరకూ అమ్మకాలకే ప్రాధాన్యం ఇస్తున్న దేశీయ ఫండ్స్‌ బుధవారం రూ.780 కోట్ల విలువైనస్టాక్స్‌ విక్రయించాయి. మంగళవారం కూడా ఫండ్స్‌లో రూ.798 కోట్లకుపైగా పెట్టుబడులు వెనక్కితీసుకు న్నారు. ఎన్‌ఎస్‌ఇలో ఎఫ్‌ఎంసిజి 0.25శాతం, నష్ట పోయింది. మెటల్‌,ఆటో, ఐటి, ఫార్మా, బ్యాంకింగ్‌ 0.6నుంచి 1శాతంమధ్య లాభపడ్డాయి. నిఫ్టీ దిగ్గ జాలలో ఎస్‌బ్యాంకు, టాటామోటార్స్‌, ఎన్‌టిపిసి, గెయిల్‌, విప్రో, బిపిసిఎల్‌, టాటాస్టీల్‌, టెక్‌ మహీం ద్ర 1.5నుంచి 3.3శాతం మధ్య వృద్ధిని సాధించా యి. అలాగేటిసిఎస్‌,ఐషర్‌, ఐటిసి,బోష్‌, హెచ్‌యు ఎల్‌ కంపెనీలు 0.5 నుంచి 1శాతం మధ్య నష్టాలు చవిచూసాయి. వీటికితోడుగా చిన్నషేర్ల ట్రేడింగ్‌ లాభదాయకంగా నిలిచింది. బిఎస్‌ఇలో మిడ్‌క్యాప్‌, స్మాల్‌క్యాప్‌ సూచీలు ఒకటిశాతం చొప్పున బల పడ్డాయి. ట్రేడ్‌ అయిన మొత్తం షేర్లలో 1702 వరకూ లాభపడ్డాయి.
మరో 1067 కంపెనీల షేర్లు నష్టాల్లో ముగిసాయి. మిడ్‌క్యాప్స్‌లోటాటాగ్లోబల్‌, రిలయన్స్‌ కేపిటల్‌, మాక్స్‌ ఫైనాన్షియల్‌, ఐబి హౌసింగ్‌, సెంట్రల్‌ బ్యాంకు, అదాని ఎంటర్‌రపైజెస్‌; ఎబి ఫ్యాషన్‌, ఎంఆర్‌ఎప్‌, ఎల్‌ఐసి హౌసింగ్‌, మారికో, పిఅండ్‌జి, హెచ్‌పిసిఎల్‌ ఇండియన్‌ హోటల్‌ 2-6 మధ్య పెరిగాయి. చిన్నక్యాప్స్‌లో టివిఎస్‌ శ్రీచక్ర, శార్ధా, బన్సాలి, స్పైస్‌జెట్‌, ట్రైడెంట్‌ బాంబే బర్మా, కోకుయో, హగ్రాండ్‌, గ్యూఫిక్‌ బయో, రిల యన్స్‌ డిఫెన్స్‌, బాంబేడయింగ్‌, లిస్సాజేమ్స్‌ తదితర సంస్థలు8-12శాతానికిపైగా పెరిగాయి. మరోపక్క గల్లాంట్‌ ఇస్పాత్‌, అలంకిత్‌, ఆర్కో టెక్‌, పిటిఎల్‌, పాఇమెడ్‌, న్యూట్రాప్లస్‌ నీల్‌ కమల్‌, సైనెట్‌, సిసిఎల్‌, కెడిడిఎల్‌, కిరీ ఇండ స్ట్రీస్‌ వంటివి ఎనిమిది శాతం వరకూ నష్ట పోయాయి.
ఆసియా, యూరోప్‌, మార్కెట్ల ప్రభావం కూడా ఎక్కువగానే ఉంది. యూరప్‌ మార్కెట్లు నష్టాల్లో ఆరంభం అయ్యాయి. జర్మనీడాక్స్‌, యుకె ఎఫ్‌టిఎస్‌ఇ, ఫ్రాన్స్‌ సిఎసి వంటివి క్షీణించాయి. ఆసియాలోని అన్ని మార్కెట్లు లాభాల్లో ముగిసాయి. ఇండో నేసియా మార్కెట్లు 0.55శాతం పెరిగింది. జపాన్‌; సింగపూర్‌, కొరియా, థాయిలాండ్‌, చైనా, తైవాన్‌ 0.1 నుంచి 0.2శాతం మధ్య బలపడ్డాయి. హాంకాంగ్‌ నామమాత్ర లాభాలతో ముగిసింది.